Joan Derk, baron van der Capellen tot den Pol

Joan Derk, baron van der Capellen tot den Pol (født 2. november 1741, død 6. juni 1784) var en nederlandsk adelsmann og politiker som spilte framtredende rolle i de revolusjonære hendelsene som gikk forut opprettelsen av Den bataviske republikk (etterfølgeren til republikken De forente Nederlandene). Som et medlem av fraksjonen patriotene og inspirert av den amerikanske revolusjon på andre halvdel av 1700-tallet, skrev han den kjente pamfletten Aan het Volk van Nederland («Til folket i Nederlandene»). Her krevde han et mer liberalt samfunn og en avslutning på det nederlandske stattholderregimet, som hadde vært markert av korrupsjon og nepotisme (favorisering). Han var også en lidenskapelig forkjemper for juridisk anerkjennelse av den nylig opprettede nasjonen Amerikas forente stater. Han hadde oversatt til nederlandsk Richard Prices pamflett Observations on the Nature of Civil Liberty (1776), ettersom han mente at den amerikanske frihetskampen var en rettesnor for nederlandske patrioter.<ref> Price, Richard (1776): [http://oll.libertyfund.org/titles/price-observations-on-the-nature-of-civil-liberty Observations on the Nature of Civil Liberty, the Principles of Government, and the Justice and Policy of the War with America], Liberty Fond</ref> Han brevvekslet med John Adams, etter at den amerikanske politikeren besøkte Amsterdam.«Background: Atlantic World - The involvement of the Dutch in the American War of Independence», Geheugenvan Nederland

Van der Capellen døde 1784, men selv etter hans død fortsatte han å sette følelser i opprør. Noen få år etter ble et monument over ham i Goor sprengt av orangister. Den karismatiske og kontroversielle nederlandske politikeren Pim Fortuyn (1948–2002) var dypt inspirert av Van der Capellen. I 1992 utga Fortuyn også et skrift med den samme tittelen og likeledes rettet til det nederlandske folk. Han erklærte seg selv som Van der Capellens etterfølger ved at han også måtte kjempe imot den politiske eliten i sin samtid. «Foto's van Zwolle - Joan Derk van der Capellen», Zwolleinbeeld.nl

 Referanser 

 Eksterne lenker 
 Volk van Nederland! , nederlandsk originaltekst
 People of The Netherlands! , oversettelse til engelsk av Aan het Volk van Nederland''

Nederlandsk adel
Nederlandske politikere
Fødsler i 1741
Dødsfall i 1784
Personer fra Tiel